Frp-leder: Svake elever må tåle å bli kalt dumme

Det er «ingen vits å ta høyere utdannelse hvis man er dum», skriver den lokale Frp-lederen på sin Facebook-side.

Skjermdump Facebook

11. august 2016

I etinnlegg på sin Facebook-side kalt «Et bedre Norge», er Per Øivind Næss svært kritisk til norsk enhetsskole som han kaller «sosialistisk fjolleri», skriver Tønsbergs Blad.

Næss er leder og kasserer i Holmestrand Frp og har vakt oppsikt med sine uttalelser om teorisvake elever.

Staten hevet opptakskravet i matematikk for lærerstudenter, og brukte ti millioner på forberedende mattekurs. På enkelte skoler strøk over 90 prosent.

– Er du født dum, dør du dum

På hjemmesiden med samme navn utdyper Næss sine meninger om det norske udanningssystemet som han mener er «sterkt hemmende på den Norske befolknings evne og vilje til nyskapning og verdiskapning».

Han mener ikke alle bør behandles likt, og at undervisningstilbudet bør skille mer mellom svake og sterke elever. Han skriver blant annet at «halvparten av norske studenter har lite på et universitet å gjøre», og fortsetter:

«Er du født dum, dør du dum. Du kan trimme en folkevogn i 20 år, den vil aldri bli en formel 1 bil».

I Facebook-innlegget avslutter Næss med en oppfordring til politikere i Vestfold om å dele sitt syn på saken. Flere reagerer imidlertid på karakteristikken av «dumme» og «smarte» elever.

Flere reagerer på Frp-lederens utspill om "dumme" elever. Skjermdump/Facebook

Les også:

Les også Forskning: Mange barn er ikke godt nok forberedt på overgangen til skole

– Ikke nedsettende

Til TB.no sier Næss at han ikke mener det er nedsettende å

karakterisere andre som dumme.

– Nå skriver jeg kanskje litt skarpt. Men ærlig talt, det er jo nettopp dette som etter min mening har ødelagt den norske skolen, at man ikke skal få lov til å bruke ord som «dum» om dem som er dette,

sier Næss til avisen.

Som svar på tiltale har Næss også sendt et innlegg til avisen hvor han skriver at dum ikke brukes i nedsettende betydning.

Les også:

Les også Lavt utdannede får sjeldnere utblokking ved hjerteinfarkt

– Beklagelig utspill

Leder i Vestfold Frp, Frode G. Hestnes, går nå ut i avisen og sier at «dum» ikke er et uttrykk man bruker, «heller ikke i Fremskrittspartiet».

Etter at han først sa at Næss’ verv i partiet ikke var relevant for saken, skriver han nå at det er «beklagelig at en tillitsvalgt kommer med utspill hvor man bruker slike ord og uttrykk».